રશિયાની ઑક્ટોબર 1917 બોલ્શેવિક જનક્રાંતિ પહેલાં ઓ’ડવાયરે રશિયાની મુલાકાત લીધી હતી. હંટર કમિટીને ઓ’ડવાયરે કહ્યું હતું: “હું રશિયામાં હતો ત્યારે ટૉલ્સટૉયનો સિદ્ધાંત આગળ વધી રહ્યો હતો.” ઓ’ડવાયરની દ્રષ્ટિએ લિયો ટૉલ્સટૉય બોલ્શેવિઝમના ક્રાંતિકારી વિચારોના પુરોગામી હતા. ટૉલ્સટૉયની ગાંધી પર અસર હતી એ જાહેર હતું. ગાંધી અને ટૉલ્સટૉયને પત્રવ્યવહારનો સંબંધ હતો. જો ગાંધીના સિદ્ધાંતોને ટૉલ્સટૉયના વિચારોની જેમ અમલમાં મૂકવામાં આવે તો હિંદુસ્તાનમાં પણ રશિયા સર્જાઈ જાય. વિશેષમાં દોઢેક લાખ જેટલા પંજાબી સૈનિકો છૂટા થઈ ચૂક્યા હતા. કદાચ આ બધાં કારણોથી રશિયાના અનુભવી ઓ’ડવાયરને જલિયાંવાલા ભાગની ભીડમાં બોલ્શેવિક ક્રાંતિના તણખા દેખાયા અને ગાંધીમાં આતંકવાદી દેખાયો. 1857ની ક્રાંતિનું પુનરાવર્તન થતું દેખાઈ રહ્યું હતું. ભારતમાં પ્રથમ હડતાલો પણ શરૂ થઈ ચૂકી હતી. જલિયાંવાલા બાગમાં એકઠા થયેલા લોકોએ વિધાનસભા વસાહતી માર્શલ કાયદાની અવગણના કરી હતી, જેના હેઠળ પંજાબમાં તમામ જાહેર સભાઓ પર પ્રતિબંધ મૂકવામાં આવ્યો હતો.